text: [{"text_idx": "#000000", "text": "U19-menn: F\u00f8royar flu\u0301gvandi i\u0301 finaluna"}, {"text_idx": "#000001", "text": "Eitt sera tendra\u00f0 og n\u00e6rlagt U19-landsli\u00f0i\u00f0 vann seg i\u0301 dag i\u0301 finaluna i\u0301 EHF-Championship kappingini vi\u00f0 einum fra\u0301li\u0301kum 29-22 sigri a\u0301 Slovakia."}, {"text_idx": "#000002", "text": "Dystarro\u0301pi\u00f0 runga\u00f0i i\u0301 h\u00f8llini a\u0301\u00f0renn dystarbyrjan i\u0301 dag. \u201cHv\u00f8rjum kempa vit fyri? F\u00d8ROYUM\u201d. Ta\u00f0 var eitt ty\u0301\u00f0uliga tendra\u00f0 f\u00f8roysk li\u00f0, sum setti seg a\u0301 dystin beinanvegin. Verjan sto\u0301\u00f0 sera v\u00e6l og Pauli Jacobsen to\u0301k vi\u00f0, har hann slepti i\u0301 seinasta dysti. Pauli var sum ein mu\u0301rur allan dystin."}, {"text_idx": "#000004", "text": "F\u00f8royska li\u00f0i\u00f0 slaka\u00f0i ikki i\u0301 seinna ha\u0301lvleiki, tv\u00f8rturi\u0301mo\u0301ti. Verjan sto\u0301\u00f0 enn betri og pressa\u00f0u okkara slovakar til at taka marginalar m\u00f8guleikar n\u00e6rum hv\u00f8rjar fer\u00f0. Hetta gav Paula Jacobsen go\u0301\u00f0ar arbei\u00f0sumst\u00f8\u00f0ur i\u0301 ma\u0301linum, og to\u0301k hann pu\u0301ra pippi\u00f0 fra\u0301 slovakum. Ta\u00f0 vo\u0301ru serliga Sveinur Olafsson, Viktor Gaini og Pauli Mittu\u0301n, sum to\u0301ku tungu t\u00f8kini og sto\u0301\u00f0u sum klettar. Slovakar sp\u00e6ldu lang a\u0301lop, n\u00e6rum til dra\u0301l hv\u00f8rja fer\u00f0. Ta\u00f0 gingu 8 minuttir a\u0301\u00f0renn slovakar skora\u00f0u i\u0301 seinna ha\u0301lvleiki. F\u00f8royar vo\u0301ru a\u0301 odda eitt skifti vi\u00f0 10 ma\u0301lum, ta\u0301 10 minuttir resta\u00f0u og var dysturin i\u0301 tryggari f\u00f8royskari legu. Nakrir av leikarunum, sum h\u00f8vdu sp\u00e6lt no\u0301gv, vo\u0301ru nu\u0301 hvi\u0301ldir og snu\u0301\u00f0i ta\u00f0 seg um at koyra sigurin heim. Eitt sindur av o\u0301ro\u0301gv var eina l\u00f8tu, har fleiri d\u00f8mingar ikki gingu okkara veg og ha\u0301la\u00f0u slovakar munin ni\u00f0ur a\u0301 5 ma\u0301l. Okkara ressa\u00f0ust to\u0301 aftur og koyrdu sigurin heim vi\u00f0 7 ma\u0301lum."}, {"text_idx": "#000005", "text": "Dagsins leikarin fyri F\u00f8royar var aftur ma\u0301lverjin, Pauli Jacobsen. Sto\u0301\u00f0 Pauli v\u00e6l mo\u0301ti Kekkia, so hev\u00f0i hann enn eitt gear i\u0301 dag mo\u0301ti Slovakia. Pauli sto\u0301\u00f0 v\u00e6l allan dystin og hev\u00f0i eitt bjargingarprosent a\u0301 gott 55%, sum er sera h\u00f8gt i\u0301 hondbo\u0301lti."}, {"text_idx": "#000006", "text": "F\u00f8royska li\u00f0i\u00f0 skal nu\u0301 sp\u00e6la finalu mo\u0301ti antin Kekkia ella Hvi\u0301tarusslandi, sum sp\u00e6la seinnu ha\u0301lvfinaluna i\u0301 dag kl. 17.00. Vinnarin av finaluni sunnudagin vinnur s\u00e6r eitt pla\u0301ss i\u0301 EM-endasp\u00e6linum, sum ver\u00f0ur n\u00e6sta summar. Finalan byrjar kl. 17.00 f\u00f8royska ti\u0301\u00f0."}, {"text_idx": "#000007", "text": "U\u0301rslit og st\u00f8\u00f0ur i\u0301 kappingini si\u0301ggjast her:"}, {"text_idx": "#000011", "text": "B\u00e6\u00f0i H71-kvinnur og Neistakvinnur vunnu annan European Cup dyst i\u0301 vikuskiftinum. Hja\u0301 H71 var hetta to\u0301 ikki nokk, ta\u0301 t\u00e6r taptu sto\u0301rt i\u0301 fyrra dystinum, me\u00f0an Neistin vann eftir brotskast kapping."}, {"text_idx": "#000012", "text": "Hesar 16 m\u00f8ta Sv\u00f8ri\u0301ki og I\u0301slandi"}]